Gauteng staan vas agter Motlanthe | Nuus24
Johannesburg – Adj.pres. Kgalema Motlanthe het geweier om kommentaar te lewer nadat die ANC in Gauteng ‘n beroep op hom gedoen het om die party te lei, het sy kantoor gesê.“Ons gaan nie kommentaar lewer nie, aangesien die adjunk-president die korrekte prosedure sal volg,” het Thabo Masebe, sy woordvoerder, gesê.Paul Mashatile, voorsitter van die ANC in Gauteng, het die naweek gesê die provinsie se uitvoerende komitee sal Motlanthe by die party se konferensie in Mangaung ondersteun. Gauteng se uitvoerende komitee het Febe Potgieter vir die adjunk-sekretarisgeneraal en Mashatile vir tesouriergeneraal benoem.Die komitee het Tokyo Sexwale en Nkosazana Dlamini-Zuma vir adjunk-president aanbeveel; Joel Netshitenzhe en Gwede Mantashe vir sektretaris-generaal en Thandi Modise en Naledi Pandor vir nasionale voorsitter.Volg Nuus24 op Twitter - SAPA
Lees meer oor: kgalema motlanthe | anc | mangaung-kongres | sa politiek VOLGENDE OP NUUS24X Vermiste 12-jarige: Ontvoering óók ondersoek; verdagte glo in Bloem | Maroela Media
Kapt. Flip Claassen, ŉ polisiewoordvoerder, het Dinsdag aan Maroela Media gesê die bykomende klagte is aanhangig gemaak nadat die polisie aanvanklik slegs ŉ vermistepersoon-saak ondersoek het.
Maroela Media het Maandag berig Marcel Blandin De Chalain, is Sondag om 16:00 vir die laaste keer saam met Johannes Renier de Beer (23) gesien. Marcel se ma, Adriana, het Johannes Donderdag verblyf aangebied, aangesien hy haweloos was en sy hom glo wou help. De Beer en Marcel het glo goed oor die weg gekom en die twee het gou bevriend geraak.
Die Blandin De Chalain-gesin bedryf ŉ skrootwerf vanuit hul huis in Newcastle en het Sondag die erf skoongemaak. De Beer het aangebied om die gemors weg te ry en Marcel het glo uit eie wil saamgery om te help. De Beer het ŉ bakkie, wat glo aan ŉ familielid van die gesin behoort, gebruik om die vullis mee weg te ry. Adriana het onraad vermoed toe die twee ná twee ure nog nie weer teruggekeer het nie.
Claassen het gesê die bakkie met Marcel en De Beer is vanoggend [Dinsdagoggend] by die Mimosa-winkelsentrum in Bloemfontein gesien. “Ons het ŉ sterk vermoede dat hulle tans in Bloemfontein is,” het Claassen gesê. “Die verdagte het Sondag ŉ spul gereedskap in Ladysmith verkoop in ŉ poging om geld te kry om diesel in te gooi. Hy het gister glo twee rylopers tussen Bethlehem en Bloemfontein opgelaai, en vanoggend by die winkelsentrum afgelaai, en met die rylopers se bagasie weggery. Ons vermoed hy gaan die bagasie verkoop om geld vir diesel te kry.”
Dessie Rechner, ‘n stigter en direkteur van Pink Ladies wat hom daarop toespits om vermiste persone op te spoor, het aan Maroela Media gesê die kind se ouers, asook De Beer se pa, Hans, is baie getraumatiseerd oor wat gebeur het. “Die verdagte se pa is baie ontsteld, maar wil hê dat die gereg sy gang moet gaan,” het Rechner gesê. “Die ma het die man ingeneem omdat hy betroubaar gelyk het, en sy graag wou help.” Rechner doen ŉ beroep op die publiek om nie oor die voorval te spekuleer nie. “Die feit is dat ŉ minderjarige kind vermis word. Ons eerste prioriteit is nou om die kind op te spoor, en dan sal die voorval verder ondersoek word.”
Volgens ŉ betroubare polisiebron, wat anoniem wil bly, het De Beer glo ŉ kriminele rekord en het hy al voorheen ŉ voertuig gesteel en dwelms misbruik.
Rechner het die publiek versoek om advertensies met inligting oor die twee op sosiale media te versprei, met die hoop dat iemand hulle sal herken. Sy het inwoners van die Vrystaat, veral in die Bloemfontein-omgewing, en mense van die Oos-Kaap versoek om op die uitkyk te wees.
Marcel het blou oë, donker hare, is skraal gebou en is 1.2 meter lank. Mense wat De Beer, Marcel of die bakkie, ŉ wit enkelkajuit Ford Ranger met die registrasienommer NN44495 sien, kan Claassen by 079 500 0453 of The Pink Ladies by 072 214 7439 skakel.
Dis hoekom ons nie meer mense vertrou nie. Ek is jammer maak nie saak wat se kleur hy is nie maar ek vertrou niemand wat haweloos lyk nie. Hoop regtig hulle vind die kind, sterkte aan die ouers.
Ek vra jou met trane in my oë. Hoe laat jy jou kind saam ‘n “hawelose” wat jy 3 dae tevore blyplek gegee het ry? En jy ken die man van geen kant af nie.
Ons weet almal in vandag se lewe kan jy niemand vertrou nie maak nie saak wat sy velkleur is nie. Jammer om dit te sê maar die ouers was baie onverskillig gewees.
En dis die rede hoekom ek seker my Christelike plig seker versuim, maar ‘n mens kan niemand meer vertrou nie. Daarom verkies ek om my geld en energie aan hawelose diere te gee. Ten minste mens kry nie stank vir dank nie.
Ru Scholtz · 5 jare gelede
Is daar enige identifiseerende merke ens op bakkie (stickers, duik/krap merke ens)? Hy sal dalk die nommerplate kan verander, maar sal sukkel om n duik merk te steek.
k het vanaf die eerste berig al vermoed dat dit moontlik ontvoering kon wees.